چارهنووسى مووچهى نۆ مانگى پێشمهرگه نادیاره
ئاژانس – شیروان محهمهدئهمین
حكومهتى عێراق داواى له حكومهتى ههرێم كردووه به ״پهله״ لیستى مووچهخۆرانى ههرێم ئاماده بكات و بینێرێت بۆ بهغدا، وهزارهتهکانی ههرێمیش له ئامادهکاریدان و به پێی زانیارییهکانیش، تا ئێستا هیچ بڕیارێک بۆ قهرهبووکردنهوهی مووچهی نۆ مانگی ڕابردووی پیشمهرگه نییە.
بهرپرسێكى باڵا له وهزارهتى دارایى و ئابووریى ههرێم که به بیانووى نهبوونى مافى لێدوان نهیویست ناوى ئاشكرا بكرێت بۆ ״ئاژانس״ وتى: ״ههفتهى پێشوو له لایهن ئهنجوومهنى وهزیرانى ههرێم ئاگادار كراینهوه، ئێمهش وهزارهتى پێشمهرگهمان ئاگادار كردووهتهوه كه لیستى میلاكى سهرجهم هێزى پێشمهرگهى كوردستان ئاماده بكات به ههردوو یهكهى 70 و 80.״
وتیشى: ״به پێى زانیارییهكانى ئێمه داواكاریى بهغدا له ههرێم بۆ وهرگرتنى لیستى سهرجهم مووچهخۆرانى سهرجهم مووچهخۆرانى سهربازى و شارستانییه، كه وهزارهتى پێشمهرگه 150 ههزار پێشمهرگهى ههیه، فهرمانبهرانى شارستانيش له 682 ههزار كهس پێك هاتوون.״
له کاتێکدا ئهو ژمارهیه فهرمانبهرانی وهزارهتی ناوخۆی ههرێمی تێدا نییه.
هاوکات ئهحمهد سهفار، ئهندامی لیژنهی دارایی پهرلهمانی عێراق بۆ ״ئاژانس״ دهڵێت: ״حكومهتى عێراق داواى له حكومهتى ههرێم كردووه به پهله لیستى سهرجهم مووچهخۆرانى ههرێم ڕهوانهى وهزارهتى دارایى عێراق بكرێت.״
وتیشى: ״هیچ بڕیارێك نییه بۆ قهرهبووكردنهوهى مووچهى نۆ مانگى فهوتاوى پێشمهرگه، بهڵكوو به پێى پڕۆژهیاساى بودجهى 2019 پێشمەرگە لە چوارچێوهى وەزارەتی بەرگریی عێراق و هێزی وشکانی هەژمار کراوە بۆ مووچهش گوژمهیهكى بۆ دیاری كراوه كه مانگانه 68 ملیار دیناره و تاكو كۆتایی ئهمساڵیش دهكاته 816 ملیار دینار.״